Source: https://curia.europa.eu/jcms/jcms/P_184871/mt/?cmYear=2018&amp;cmMonth=1
Timestamp: 2019-04-19 00:26:53+00:00
Document Index: 2039335

Matched Legal Cases: ['Qorti ', 'Qorti ', 'qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ']

CURIA - Aċċess għal dokumenti amministrattivi - Il-Qorti tal-Ġustizzja tal-Unjoni Ewropea
Skont l-Artikolu 15(3) tat-Trattat dwar il-Funzjonament tal-Unjoni Ewropea, il-Qorti tal-Ġustizzja tal-Unjoni Ewropea, fid-Deċiżjoni tagħha tal-11 ta' Ottubru 2016, stabbilixxiet regoli dwar l-aċċess tal-pubbliku għad-dokumenti miżmuma minnha fl-ambitu tal-eżerċizzju tal-funzjonijiet amministrattivi tagħha.
Kull ċittadin tal-Unjoni Ewropea u kull persuna fiżika jew ġuridika li hija residenti jew li għandha l-uffiċċju rreġistrat tagħha fl-Unjoni għandha dritt ta' aċċess għal dawn id-dokumenti taħt il-kundizzjonijiet previsti f'din id-deċiżjoni.
Din id-deċiżjoni ma hijiex applikabbli għad-dokumenti ta’ natura ġudizzjarja. Id-data u d-dokumenti pubbliċi marbuta mal-kawżi jistgħu jiġu kkonsultati fid-database tal-ġurisprudenza. It-testi li jirregolaw il-proċedura jinsabu taħt it-titolu “proċedura” ta’ kull qorti (Il-Qorti tal-Ġustizzja u Il-Qorti Ġenerali).
Sabiex tressaq talba għal aċċess għal dokument miżmum mill-Qorti tal-Ġustizzja fl-ambitu tal-eżerċizzju tal-funzjonijiet amministrattivi tagħha, inti mistieden timla l-formola disponibbli f'qiegħ il-paġna (on line jew bħala fajl PDF). It-talba tiegħek għandha ssir f'waħda mil-lingwi uffiċjali tal-Unjoni u tista' tintbagħat lill-Qorti tal-Ġustizzja bil-posta, b'faks jew b'mod elettroniku. It-talba għandha ssir suffiċjentement fid-dettall u għandha jkollha b'mod partikolari l-informazzjoni li tippermetti lill-Qorti tal-Ġustizzja tidentifika d-dokument jew id-dokumenti mitluba. Inti tista' wkoll tispeċifika fil-formola l-verżjoni lingwistika mixtieqa tad-dokument u lingwa alternattiva. Jekk jogħġbok innota li d-dokumenti jistgħu jiġu pprovduti biss fil-verżjoni lingwistika u fil-forma eżistenti. Il-Qorti tal-Ġustizzja ma hijiex marbuta toħloq dokument ġdid, tittraduċi dokument jew tiġbor informazzjoni sabiex tirrispondi għat-talba tiegħek.
Mar-reġistrazzjoni tat-talba tiegħek, inti tirċievi konferma li t-talba tiegħek tkun ġiet irċevuta. Il-Qorti tal-Ġustizzja tittratta t-talba tiegħek fi żmien massimu ta' xahar, sakemm ma jkunx hemm proroga tat-terminu taħt il-kundizzjonijiet previsti fid-deċiżjoni.
Il-Qorti tal-Ġustizzja tista' tirrifjuta l-aċċess għal dokument, b'mod partikolari, fil-każ fejn l-iżvelar tiegħu jista' jippreġudika l-protezzjoni tal-interess pubbliku, tal-ħajja privata u tal-integrità tal-individwu, tal-interessi kummerċjali u tal-proċeduri ġudizzjarji kif ukoll tal-opinjonijiet legali, jew fil-każ fejn l-iżvelar tiegħu jippreġudika serjament il-proċess deċiżjonali tal-Qorti tal-Ġustizzja.
Fil-każ ta' risposta negattiva għat-talba tiegħek, jew ta' nuqqas ta' risposta fit-terminu previst, inti tista' tippreżenta talba konfermattiva lill-Qorti tal-Ġustizzja fi żmien xahar bl-użu tal-istess formola, billi tindika li din tkun talba konfermattiva kif ukoll in-numru ta' reġistrazzjoni li kien intbagħatlek flimkien mal-konferma li t-talba inizjali tiegħek kienet ġiet irċevuta.
L-ipproċessar tad-data personali inkluża fil-formola tat-talba huwa suġġett għar-regoli ta' protezzjoni stabbiliti mir-Regolament (KE) Nru 45/2001 tal-Parlament Ewropew u tal-Kunsill, tat-18 ta' Diċembru 2000, dwar il-protezzjoni ta' individwu fir-rigward tal-ipproċessar ta' data personali mill-istituzzjonijiet u l-korpi tal-Komunità u dwar il-moviment liberu ta' dak id-data.
ara: informazzjoni dwar l-ipproċessar ta' data personali
formola on line
formola f'format PDF li għandha tiġi stampata u mibgħuta b'faks, bil-posta jew bil-posta elettronika
eNq1WFtv2jAUfu+viCJtb03IKAVtCdXK2g2p1VgL2vaETHIAM8dObYfLfv2cENqwhrYY/IBQcqzvXHwu34l/sYyJNQcuMKOB7Tk12wIasgjTSWAP+tenLfuifeLP0ByVjzWd2rClzoYECRHYmdgZAaLC+XV78wUUAHC7fWL5bDSDUG6dSyUmzjckprcoyc5Y/pzhyIpBTlkU2Ekq87eWLyRXZrQTxiUiHSRhwvjKd4vX5SP9xrDhea2yzHcz1DfAY/GT8T8iQSH0OJvjCKJKHWNEBGhpGC+iHpLTLh2zSmS3N/RaZ62m58bS1dKw2HhQiT8bnmlGZiCA3yA6MReYDqMSljKLT3VsZmEsNK3v5YljyPY0Cw0LEamOeSyHg3stYA4P98DnBF4ISoRFQtDKmYlEV8ePFPjqPn+s1IGjYJOWWipGSMCAk0rsqZSJ+Oi6YcoxciDlLMn+8rt2dR0yl0kcBEu5ag+7oHO7Dy5i1YgwjdhCHDlTVSEgjpQYuOq4hspBXSUHKl/s0gfl06acNxoM+YFFl15zlUrfx2O8o59KnuqBJ6V72EZ+y5jcCV8u2i1YJUCco9UWLlH93FkXvm0RoBM5VRN9g1ToUIkIy8CuPb5+8RJz+WMQ8odcb2F1SfKqB2H8GxA37sWH2jZbOKIHKE4+hfGtSqGpcTf0bsF31+m2LxngJmdph6VU7mgcmpMUi45cFv0CgzBkPJqh5R08dKtxPyupskKe1k69RqNxXq+fe/Wm1zyEkOWsw1j/uytNO2NKLtfswCQ3QzuITSz1enc+fSoR6Yh5Q++sed7S20DCcpZWatDlRNkd9rlay4jC/y/KNCXE3S8E6ehQiFSHET6jVxfrKRFkXfx91m+L37v6ZdF5A083ZKqUUxBycNfdzSIP5t9q8XmNf1e5eJhzSumbnDsOmy2y7/nSu3/SKOqXjggOkcSMmuKvxraHtaAS9OtVX3ewPZlrrEd3tim9IT1FKRUr73H5tsr4V1fpA74vDJ5oi6Hg/GW0egVZF4TuhnO1p5lPhNF3M9raPvkHFYSFVw==
rtmmhyFahuRyl68p